./data/phi0914/phi00131/phi0914.phi00131.perseus-lat1.xml
Titus Livius (Livy)
Minucio erat, pecuniaque ex bonis noxiorum in thensauros reposita—cum       consules in provincias proficisci vellent,        privati frequentes, quibus ex pecunia, quam M ValerioM Claudio consulibus mutuam dederant, tertia pensio debebatur eo anno,            adierunt senatum, quia consules, cum       ad novum bellum, quod magna classe magnisque exercitibus gerendum esset, vix       aerarium sufficeret, negaverant esse, unde iis in  praesentia solveretur   senatus       querentes eos non sustinuit: si in Punicum bellum pecunia data in Macedonicum       quoque bellum uti res publica vellet, aliis ex aliis orientibus bellis quid       aliud quam publicatam pro beneficio tamquam noxia suam pecuniam fore?  cum et privati aecum postularent, nec tamen solvendo       aere alieno res publica esset, quod medium inter aecum et utile erat       decreverunt, ut,  quoniam magna pars eorum       agros volgo venales esse diceret et sibimet emptis opus esse, agri publici, qui       intra quinquagesimum lapidem esset, copia iis fieret:  consules agrum aestimaturos et in iugera asses vectigal testandi       causa publicum agrum esse imposituros,  ut, si quis, cum solvere posset       populus,  pecuniam habere quam agrum mallet, restitueret agrum populo   laeti eam condicionem privati accepere;       trientabulumque is ager, quia pro tertia parte pecuniae datus erat, appellatus